CELEX: C2006/190/15
Language: lv
Date: 2006-08-12 00:00:00
Title: Lieta C-230/06: Lūgums sniegt prejudiciālu nolēmumu — izteikts ar Corte suprema di cassazione (Itālija) 2006. gada 12. janvāra rīkojumu — Militzer & Münch GmbH pret Ministero delle Finanze

12.8.2006   
            
            
               LV
            
            
               Eiropas Savienības Oficiālais Vēstnesis
            
            
               C 190/9
            
         Lūgums sniegt prejudiciālu nolēmumu — izteikts ar Corte suprema di cassazione (Itālija) 2006. gada 12. janvāra rīkojumu — Militzer & Münch GmbH pret Ministero delle Finanze
   
   (Lieta C-230/06)
   (2006/C 190/15)
   Tiesvedības valoda — itāļu
   Iesniedzējtiesa
   
      Corte suprema di cassazione
   
   Lietas dalībnieki pamata procesā
   
      Prasītāja: Militzer & Münch GmbH
   
   
      Atbildētāja: Ministero delle Finanze
   
   Prejudiciālie jautājumi
   
               1)
            
            
               
                           a)
                        
                        
                           Vai 11.a panta 1. punkts Regulā (EEK) Nr. 87/1062 (1), ko groza Regula (EEK) Nr. 93/2454 (2), ir jāinterpretē tādējādi, ka ir spēkā vienpadsmit mēnešu termiņš, kas noteikts nosūtītāja muitas iestādei, lai norādītu uz to, ka nav noslēgta procedūra attiecībā uz Kopienas tranzīta režīmā esošām precēm, ja izrādās, ka galamērķa muitas iestādes veikto procedūras noslēgšanu apstiprināja viltoti dokumenti, kuru viltojumu nevarēja viegli atklāt?
                        
                     
                           b)
                        
                        
                           Vai šīs tiesību normas interpretācijai ir jāpiemēro Tiesas pieņemtajos spriedumos lietās C-325/00 un C-222/01 apstiprinātie principi?
                        
                     
                           c)
                        
                        
                           Vai visu nelikumīga Kopienas tranzīta darījuma seku attiecināšana uz muitas brokeri apskatītajā gadījumā ir pretrunā samērīguma principam?
                        
                     
         
               2)
            
            
               Pirmajā jautājumā minētajā gadījumā — vai ir piemērojams 11.a panta 2. punkts?
            
         
               3)
            
            
               Vai Regulas (EEK) Nr. 92/2913 (3) 215. panta 1. punkts ir jāinterpretē tādējādi, ka pirmajā jautājumā minētajā gadījumā muitas kompetence ir nosakāma saskaņā ar kritēriju, kas paredzēts šīs tiesību normas otrajā vai trešajā daļā?
            
         
      (1)  OV L 107, 1. lpp.
   
      (2)  OV L 253, 1. lpp.
   
      (3)  OV L 302, 1. lpp.